Gaten ligger i bydelen Pest, på Donaus venstre bredd. Den er ca. 2,5 kilometer lang, og strekker seg fra gaten Bajcsy-Zsilinszky út,sørøst for Szent István-bazilika (Sankt Stefan-basilikaen), til Hősök tere (Heltenes plass) ved Városliget (byparken). Langs gaten ligger blant annet Den ungarske statsopera. Karakteristiske kryss i gaten er Oktogon-plassen og Kodály körönd, oppkalt etter Zoltán Kodály.